- Hindi News
- National
- नकल करा रहे केन्द्राध्यक्ष सस्पेंड, पर्यवेक्षक बर्खास्त, 2 केन्द्रों से कॉपियां लेकर भागे छात्र
नकल करा रहे केन्द्राध्यक्ष सस्पेंड, पर्यवेक्षक बर्खास्त, 2 केन्द्रों से कॉपियां लेकर भागे छात्र
बानमोर में पं. नेहरू स्कूल का दफ्तर सील, बाउंड ओवर की भी कार्रवाई
भास्कर संवाददाता | मुरैना
हाईस्कूल के गणित विषय की परीक्षा के दौरान नकल में लिप्त पाए गए केन्द्राध्यक्ष बीएल बंसल को सस्पेंड कर दिया गया है। इसके अलावा पर्यवेक्षक जगदीश प्रसाद की सेवा समाप्ति की कार्रवाई की गई है। परीक्षा के बाद मुरैना व गलेथा केन्द्रों से दो परीक्षार्थी उत्तर-पुस्तिकाएं लेकर भाग गए। दोनों ही मामलों में एफआईआर दर्ज करायी गई है। सोमवार को नकल करते हुए 62 परीक्षार्थी पकड़े गए हैं।
सोमवार को सीईओ जिला पंचायत अनुराग वर्मा हाईस्कूल की गणित विषय की परीक्षा चेक करने आईटीआई परीक्षा केन्द्र पर पहुंचे तो वहां आठ परीक्षार्थी नकल करते पाए गए। नकल को गंभीरता से लेते हुए सीईओ ने केन्द्राध्यक्ष बीएल बंसल को मौके पर ही सस्पेंड किए जाने के निर्देश जारी किए। केन्द्राध्यक्ष बंसल सबलगढ़ के राजा का तोर हाईस्कूल के प्राचार्य हैं। परीक्षा कक्ष में नकल में लिप्त पाए गए बरेंडा के संविदा शिक्षक व पर्यवेक्षक जगदीश प्रसाद की सेवाएं समाप्त करने की कार्रवाई की जा रही है। पर्यवेक्षक पर आरोप है कि उनकी ड्यूटी के दौरान परीक्षा कक्ष में नकल की पर्चियां गोटी के रूप में पड़ी पाई गईं।
परीक्षार्थियों के विरुद्ध कराई गई रिपोर्ट
1. मुरैना के केएस हायर सेकंडरी स्कूल परीक्षा केन्द्र पर इम्तहान दे रहा जीनियस हाईस्कूल का छात्र अर्जुन पुत्र रामवीर, गणित विषय की उत्तर पुस्तिका लेकर भाग गया। इस मामले में केन्द्राध्यक्ष एएस चौहान की रिपोर्ट पर से सिविल लाइन थाना पुलिस ने आरोपी परीक्षार्थी के खिलाफ परीक्षा अधिनियम के तहत मुकदमा दर्ज कर उससे उत्तर पुस्तिका बरामद कर ली है।
2.गलेथा परीक्षा केन्द्र से एक परीक्षार्थी गणित विषय की कॉपी लेकर परीक्षा केन्द्र से भाग गया। इस मामले में केन्द्राध्यक्ष जयवीर सिंह जादौन ने थाना बागचीनी में प्राथमिकी दर्ज करायी है।
जिलेभर से 62 मुन्नाभाई पकड़े गए
हाईस्कूल के गणित विषय की परीक्षा के दौरान उड़नदस्तों ने मुरैना क्षेत्र में 50, अंबाह में छह, पोरसा में तीन व जौरा में दो नकलची परीक्षार्थियों के रजिस्ट्रेशन किए हैं।
बानमोर के जीएलएस कॉलेज परीक्षा केन्द्र पर सोमवार को सीईओ जिला पंचायत अनुराग वर्मा ने 11 नकलची छात्रों के फार्म भरवाए।
एसडीएम प्रदीप सिंह तोमर ने रिठौरा परीक्षा केन्द्र पर नौ नकलची छात्रों के खिलाफ कार्रवाई को अंजाम दिया।
बानमर परीक्षा केंद्र पर चेकिंग के दौरान पकड़े परीक्षार्थी।
बानमोर में पं. नेहरू स्कूल का दफ्तर सील
सोमवार को हाईस्कूल के गणित विषय की परीक्षा के दौरान प्रशासन ने बानमोर के पमाया रोड पर संचालित पं.नेहरू हायर सेकंडरी स्कूल के दफ्तर को सील कर दिया। इस मामले में पुलिस स्कूल संचालक को बाउंड ओवर करने की कार्रवाई भी कर रही है। एसडीएम प्रदीप सिंह तोमर का कहना है कि इस संबंध में वरिष्ठ अधिकारियों को लिखित शिकायत प्राप्त हुई है। स्कूल संचालक चंदू पाठक ने कहा कि प्रशासन उनके खिलाफ गलत मंशा से कार्रवाई कर रहा है जबकि नकल तो अंबाह, पोरसा, रिठौरा व थरा में भी चल रही हैै।
शहरीयन का पुरा परीक्षा केन्द्र पर अंधेरे में परीक्षा देते परीक्षार्थी।
पॉलिटेक्निक परीक्षा केन्द्र पर ओटी लिखते परीक्षार्थी ।
tgl_Latn sot_Latn mag_Deva mag_Deva bho_Deva bho_Deva hin_Deva hin_Deva hin_Deva hin_Deva awa_Deva hne_Deva hin_Deva hin_Deva hin_Deva bho_Deva bho_Deva hin_Deva hin_Deva hin_Deva